שיחה:הבחירות לכנסת השלוש עשרה

message: #ההשמטה של ההסבר להתנגדות שמיר לועידת מדריד מוזרה מאוד בעיני
#כנ"ל גם נושא הפרוצדורה שסוכמה לבסוף בנושא ועידת מדריד (ועידה ולאחריה פיצול)
#ההתעלמות ממעשיהם של הפלסטינים בועידה איננה סתם מוזרה, אלא ממש מופרכת. מדובר פה על תחילתו של דפוס ההתנהגות שבו השתמשו גם אחר כך, הפרת סיכומים וטענה שישראל צריכה לעמוד בהתחייבותיה למרות שהם לא עשו זאת
#ייחוס דיכוי האינתיפאדה לרבין בלבד לא מדויק כלל, גם לארנס היה חלק ממשי בו
#התיאור של מצב האינתיפאדה, היה מטעה ממש, האינתיפאדה ממש לא עברה את שיאה האלים, אלא אפילו ניתן להגיד שההיפך הוא הנכון, ההפגנות העממיות שציינו את ראשיתה הפכו לפיגועי טרור ולהתקפות חמושות על צה"ל
#הרושם שאני קיבלתי מהפסקה על הכספים הייחודים היה שמדובר בשיטה חדשה, זה כמובן לא נכון, אפשר לעקוב אחרי השיטה לפחות מממשלתו הראשונה של רבין וכנראה זה הומצא עוד קודם
#הורדתי את המשפט לגבי הסיבות למה ממשלת שמיר לא הצליחה לטפל בגל העליה, משום שהוא איננו מדויק ומשמיט את הסיבה העיקרית לעניין, ניסיון קליטה של אוכלוסיה גדולה מאוד יחסית שמגיעה ללא אזהרה כלשהי. כנראה אפשר היה לטפל בזה באופן יעיל יותר, אבל בין הדעה הזאת לבין מה שהיה כתוב, יש מרחק גדול
#הוספתי את התוצאה ארוכת הטווח של התפוררות הקואליציה - שני חוקי היסוד
#להגיד שבהתנהגותו של יפת לא דבר רבב פלילי, זה מגוחך, הוא ישב בכלא מספר שנים על הויסות, העובדה כי הפנסיה עצמה לא היתה פלילית אז (היום היה ניתן להרשיע את הדיקטטוריונים על הפרת חובת נאמנות לתאגיד) איננה משנה זאת
#רוברט מקסוול לא סתם מוזכר בהקשר לשחיתות, בניגוד לרושם שאני קיבלתי מהפסקה. דרך אגב, גם פרס היה בהלוויה וכנראה קיבל סיוע מסוים ממקסוול (למרות שאין עדויות חד משמעיות על כך)
#השינוי של שם המפלגה מ"המערך" ל"מפלגת העבודה" לא היה בשל איזשהו יעוץ אסטרטגי מופלא כפי שנדמה היה, אלא בשל פרישת מפ"ם
#שכותבים על היתרון בשינוי שם, צריך לכתוב גם מהי הסיבה לכך
#ההתעלמות מפרשת אי מעבר אחוז החסימה ע"י התחיה תמוהה במקצת, בסופו של דבר זאת הנקודה החשובה ביותר בכל הבחירות. אם התחיה היתה עוברת, כנראה לא היו הסכמי אוסלו בגלל שרבין לא היה מצליח לגייס את הרוב הדרוש (גם כך הוא נאלץ לשחד אנשי צומת)
#בהמשך לסעיף הקודם, גם הנושא של גוש חוסם הוא קריטי
#מי שתמך בממשלת רבין היו המפלגות הערביות וחשוב להדגיש שלמרות שהממשלה הסתמכה עליהם, היא המשיכה במדיניות הגזענית של אי הזמנתם לקואליציה
#הגאות הכלכלית בימי ממשלת רבין, היתה מבוססת על העלאה חסרת אחריות של המשכורות בסקטור הציבורי (14-16 אחוז בממוצע) והיתה הסיבה העיקרית להקלעות המשק למיתון בשנים הבאות. עפ"י ההערכות הכלכלנים היום ניתן לראות בה במידה רבה כלכלת בחירות ויש להתייחס אליה בהתאם
בברכה, טרול רפאים 12:28, 16 אוגוסט 2005 (UTC)
replies: text: עברתי על השינויים. העניין הוא יותר עניין של דגשים מאשר עניין מהותי. רוב הערותיך הינן נכונות בבסיסן, ועם אלו שאני לא הייתי כותב מלכתחילה, לא אתווכח. לא ביצעתי כל שינוי, מכיוון שהשינויים אינם פוגעים בערך, ואינם שקריים. בכתיבת ערך פוליטי יש קושי מובנה לראות את כל הצדדים ולנסות לתת את התמונה המלאה ולהכניס את כל השינויים. מבחינה אישית הייתי מאוד מעורב במערכת בחירות זו (הייתי פעיל במרצ, בין האחראים על ארגון יום הבחירות של המפלגה בירושלים, ועוזר פרלמנטרי של ח"כ ממרצ בין השנים 1990 - 1992) כך שאני מניח שרמת האובייקטיביות שאני מסוגל לה מראש היא די נמוכה, ואני מודה לך על הטיפול בערך. אלמוג 16:04, 16 אוגוסט 2005 (UTC)
שאלה טכנית- משום-מה אני זוכר ששמיר לא הודיע על פרישה בליל הבחירות, ולמעשה בנימין נתניהו היה המפסיד הראשון שמודיע מייד על פרישה בתולדות הפוליטיקה הישראלית. יש הוכחות לזה ששמיר הודיע באותו הלילה? ראית את זה בעיתון מהיום שאחרי הבחירות? אסל 10:42, 11 אוקטובר 2005 (UTC)
thread_title:  הסבר לשינויים 

message: # האם הקדמת הבחירות לכנסת הארבע עשרה נבעה מרצח רבין? אם כן, האם הקדמה כזו אופציונלית או מוכרחת מחוק יסוד: הכנסת או מחוק הבחירות לכנסת? האם הכנסת הצביעה על ההקדמה הזו?
# על סמך מה מונה שמעון פרס, עד לבחירות, כראש הממשלה הזמני? האם יש חוק בנושא?
חיפשתי גם בערך הזה וגם בערך של הבחירות לכנסת הארבע עשרה, ולא מצאתי. תודה רבה. אביתר ג' • שיחה • תרומות • ט"ו באייר ה'תשע"ב •  14:17, 7 במאי 2012 (IDT).
replies: text: ככל הזכור לי, פרס יזם את פיזור הכנסת. אחפש מקור. לגבי החלפתו של רבין בפרס. החוק קובע כי אם ראש הממשלה נפטר - נחשבת הממשלה כמי שהתפטרה ביום פטירתו. עם רצח רבין נבחר פרס בידי הממשלה כראש הממשלה בפועל ולאחר מכן קיבל מנדט מנשיא המדינה והרכיב ממשלה חדשה שקיבלה את אמון הכנסת - ממשלת ישראל העשרים ושש. ‏עמיחי • שיחה  19:29, 7 במאי 2012 (IDT)
replies: text: :תודה. האמת היא שכבר קיבלתי תשובה בהכה את המומחה, אבל תמיד נחמד לאמת תשובות. 01:08, 8 במאי 2012 (IDT).
thread_title:  הקדמת הבחירות לכנסת הארבע עשרה 

message: גאולת ישראל ברשות הרב אליעזר מזרחי	>בראשות
thread_title:  נא לתקן 

message: לבסוף התגבשה מנהיגותו של בנימין נתניהו אשר הוביל את הליכוד לניצחון במערכת הבחירות הבאה.
אי אפשר להשאיר את המשפט הזה בלי התייחסות לרצח!! הוא הוביל לניצחון לאחר הרצח, (שגדע את חייו של ראש הממשלה וכתוצאה מכך גם של הממשלה כולה). 
"הכנסת השלוש-עשרה תיזכר במיוחד בשל הטרגדיה של רצח יצחק רבין שאירעה במהלך כהונתה." - הרצח הוא לא "טרגדיה שארעה" זה ניסוח מגמתי שמשתמש בלשון סביל בצורה בלתי סבירה. למה אי אפשר לכתוב בפשטות ש"יצחק רבין נרצח על ידי מתנקש בתאריך.... מה שהוביל ל....")  2A06:C701:4E03:5B00:512C:D792:F647:4BCD 20:46, 5 בנובמבר 2022 (IST)
thread_title:  הקטנה לא סבירה של רצח רבין 

message: אין לי מושג מאיפה הן צצו, אבל אפשר לראות באתר הכנסת - הערה 2 - שהמספרים שתיקנתי הם הנכונים אהוד פרלסמן ⁃ שיחה 17:49, 31 במרץ 2024 (IDT)
thread_title:  תיקנתי מספר טעויות הקלדה במספרים